|  |
| --- |
| Министерски съвет |
|

|  |  |
| --- | --- |
| брой: 43, от дата 12.6.2015 г.   Официален раздел / МИНИСТЕРСКИ СЪВЕТ | стр.3 |

 |
|  |
|  |
| Постановление № 143 от 5 юни 2015 г. за изменение и допълнение на нормативни актове на Министерския съвет |
|  |
|  **ПОСТАНОВЛЕНИЕ № 143 ОТ 5 ЮНИ 2015 Г.****за изменение и допълнение на нормативни актове на Министерския съвет**МИНИСТЕРСКИЯТ СЪВЕТПОСТАНОВИ:**§ 1.** В чл. 3 от Постановление № 84 на Министерския съвет от 2009 г. за приемане на Списък на средищните училища в Република България, определяне на критерии за включване в Списъка на средищните училища и приемане на финансови правила за разходване на средствата за допълнително финансиране за осигуряване обучението на пътуващите ученици от средищните училища (обн., ДВ, бр. 29 от 2009 г.; изм. и доп., бр. 51, 79 и 87 от 2009 г., бр. 3, 12 и 97 от 2010 г., бр. 60 и 97 от 2011 г., бр. 18 и 84 от 2012 г., бр. 17, 62 и 97 от 2013 г. и бр. 92 от 2014 г.) се правят следните изменения и допълнения:1. В ал. 1:а) в основния текст думите „пътуващите ученици“ се заменят с „учениците“;б) в т. 1 след думите „транспортни разходи“ се добавя „за пътуващите ученици“;в) в т. 2 думите „пътуващи ученици“ се заменят с „учениците“.2. В ал. 3 думите „пътуващите ученици“ се заменят с „учениците от І до VІІІ клас, обхванати в целодневната организация на учебния ден“ и се поставя запетая.3. Алинея 5 се отменя.**§ 2.** В Постановление № 186 на Министерския съвет от 2010 г. за осигуряване на целодневна организация на учебния ден за учениците от I до V клас в държавните и общинските училища (обн., ДВ, бр. 71 от 2010 г.; изм. и доп., бр. 40 и 106 от 2011 г., бр. 18 от 2012 г., бр. 17, 40 и 62 от 2013 г., бр. 47 и 92 от 2014 г.) се правят следните изменения и допълнения:1. В наименованието думите „І до V клас“ се заменят с „І до VІ клас“.2. В чл. 1:а) в ал. 1 думите „І до V клас“ се заменят с „І до VІ клас“;б) в ал. 2 думите „І до V клас“ се заменят с „І до VІ клас“.3. В чл. 2:а) досегашният текст става ал. 1 и в нея думите „І до V клас“ се заменят с „І до VІ клас“;б) създава се ал. 2:„(2) Целодневната организация на учебния ден за учениците от VI клас по ал. 1 се осъществява след осигуряване на такава за учениците от I до V клас и при наличие на необходимата материална база.“4. В чл. 3 думите „пътуващите ученици от І до V клас“ се заменят с „учениците от І до VІ клас“.**Заключителна разпоредба****§ 3.** Постановлението влиза в сила от учебната 2015/2016 г. с изключение на § 1, който влиза в сила от 1 юли 2015 г.Министър-председател: **Бойко Борисов**За главен секретар на Министерския съвет: **Веселин Даков**3886 |
|  |